Gyventi...
Ne, ne, gyvent, gyvent tiktai
Dar noriu šiandien aš:
Jauni laikai, žvaini sapnai
Man vėlei grįš, dievaž!

Kur nors toli nuo žmonijos
Bangose užmiršties
Aš laiką leisiu be kančios,
Be priepuolių širdies.

Ir aš klausysiu įdomiai
Iš ten žmonių kalbos:
Ką jie vis mini neramiai,
Kur ieško jie tiesos.

Ir įkvėpimas vėl tuojau
Pagaus tada mane,
Ir aš dainuosiu iškiliau;
Jausmai užvirs sapne...

Ne, ne, gyvent, gyvent tiktai
Dar noriu šiandien aš:
Jauni laikai, žvaini sapnai
Man vėlei grįš, dievaž!..

Eilėraščiai